ઇમરાન ખાન પાકિસ્તાનમાં એક લોકપ્રિય નેતા તરીકે ઊભરી આવ્યા છે અને તેમણે ચૂંટણી અભિયાન દરમિયાન ઘરેલું મુદ્દાઓ પર વધુ ધ્યાન આપ્યું હતું. સાથે જ તેમણે દેશમાં ભ્રષ્ટાચાર નાબૂદ કરવાની વાત પણ કરી હતી. 

પાકિસ્તાન માત્ર પોતાના ઘરમાં જ નહીં, પરંતુ વિદેશ નીતિની પીચ પર પણ અશાંત છે.

પાકિસ્તાન અંગે એવું કહેવાઈ રહ્યું છે કે છેલ્લા ઘણાં સમયથી મધ્યપૂર્વમાં તેમની પાસે રચનાત્મક વિદેશ નીતિનો અભાવ છે. તો શું ઇમરાન ખાન મધ્યપૂર્વમાં પાકિસ્તાનને ઊંચાઈના શીખર સુધી પહોંચાડી શકશે?

ઇમરાન ખાને વડા પ્રધાન બન્યા બાદ ટીવી પર રાષ્ટ્રને સંબોધિત કરતા જે વાતો કહી તે પરથી તેમની મુશ્કેલીઓનો અંદાજ લગાવી શકાય છે. 

ઇમરાન ખાને તેમની પ્રથમ વિદેશ યાત્રા માટે સાઉદી અરબને પસંદ કર્યું છે. સાઉદી અરબ સાથે પાકિસ્તાનની મૈત્રી ઐતિહાસિક છે. પરંતુ શું પાકિસ્તાન તેમની દક્ષિણ-પશ્ચિમ સીમા સાથે જાડાયેલા ઈરાનની ઉપેક્ષા કરી તેને નારાજ કરી શકે ખરાં?

ઉલ્લેખનીય છે કે ઈરાન અને સાઉદી અરબની દુશ્મની દુનિયાથી અજાણી નથી. શું પાકિસ્તાન આ બન્ને રાષ્ટ્રોને નારાજ કર્યા વિના બંને સાથે મિત્રતા નિભાવવાની કળા જાણે છે?

તમે આ વાંચ્યું કે નહીં?

ઇમરાન ખાને રાષ્ટ્રને સંબોધિત કરતી વખતે કહ્યું હતું, "અમે લોકો ઈરાન સાથે સંબંધ સુધારવા માગીએ છીએ. સાઉદી અમારો મિત્ર છે. તે દરેક મુશ્કેલ પરિસ્થિતિમાં અમારી પડખે ઊભો રહ્યો છે."

"અમે મધ્યપૂર્વમાં મેળ-મિલાપ માટે જે પણ કરી શકીએ તે કરીશું. અમારું લક્ષ્ય એ જ છે. જે પણ પાડોશીઓ વચ્ચે તણાવની સ્થિતિ છે તેમને દૂર કરી નજીક લાવવાના પ્રયાસો કરીશું."

સંતુલનવાદી નીતિ

સાઉદી અરબના ક્રાઉન પ્રિન્સ મોહમ્મદ બિન સલમાન અલ-સઉદ અને પાક. સેનાના પૂર્વ પ્રમુખ રાહિલ શરીફ

ઈરાન અને સાઉદીને સાથે એક જ સમયે તાલમેલ સાધવો પાકિસ્તાન માટે સહેલું નથી. પાકિસ્તાન લાંબા સમયથી પ્રયાસો કરી રહ્યું છે કે ઈરાન અને સાઉદી અરબ વચ્ચે સંતુલન બનાવીને આગળ વધે. 

પરંતુ સંતુલનની નીતિ હંમેશાં મુશ્કેલ છે.

પાકિસ્તાન અંગે કહેવામાં આવે છે કે તેની પર રાજનૈતિક અને સામાજિક રૂપે સૌથી વધુ પ્રભાવ કોઈ દેશનો હોય તો તે સાઉદી અરબનો છે.

સાઉદીમાં પાકિસ્તાનના લગભગ 27 લાખ લોકો કામ કરે છે. આ લોકો કન્સ્ટ્રક્શન ઇન્ડસ્ટ્રીમાં અથવા તો નાની-મોટી નોકરીઓ સાથે જોડાયેલા છે.

ઐતિહાસિક રૂપે પાકિસ્તાન સાઉદીની નજીક રહ્યું છે અને તેને અમેરિકા અને બ્રિટને સમર્થન આપ્યું છે.

પાકિસ્તાનને પણ એ વાતની જાણ છે કે તેને સૌથી વધુ આર્થિક... \n\nમને ઉપરના લેખ માટે સારું શીર્ષક આપો.
ઇમરાન ખાન સામે સાઉદી અરબ અને ઈરાન વચ્ચે સંતુલન જાળવવાનો પડકાર